סולאיר אנרגיות מתחדשות

סולאיר אנרגיות מתחדשות בע"מ היא חברה ציבורית ישראלית העוסקת במיזמים לייצור חשמל מאנרגיה מתחדשת, מתקני אגירת אנרגיה והתפלת מים. החברה פועלת מאז 2009 בישראל ומחוצה לה (ספרד, איטליה, פולין וצ'ילה). סולאיר החלה את דרכה ב–2009 על ידי בני הזוג פאולה ואלון שגב שהקימו את סולאיר ישראל, שותפה של קבוצה ספרדית בתחום האנרגיה המתחדשת. החברה פעלה בשותפות עם אפקון החזקות, אנרג'יקס אנרגיות מתחדשות וחברות אחרות, כקבלן ראשי לפיתוח, תכנון והקמה של כ-60 פרויקטים. בין הפרויקטים: חווה סולארית בשמורת הטבע עין עברונה בהספק של 5 מגה-ואט, פאנלים סולאריים על גגות כגון, בתי ספר, פניציה תעשיות בשטח 45 אלף מ"ר בהספק של 7.8 מגה-ואט, ופרויקטים בדימונה, בערבה, במעגן מיכאל, בתמנע וביוטבתה, בהספק כולל של 400 מגה־ואט. ב-2014 החברה החלה בהקמת פרויקט קרקעי בנאות חובב בהספק של 37.5 מגה-ואט, שמומן על ידי דויטשה בנק ונמכר לחברת אנרג'יקס. השותפות של סולאיר ישראל עם הקבוצה הספרדית הסתיימה ב–2015, בתקופה של משבר בשוק הפוטו־וולטאי בישראל, כשהזוג שגב רכש את חלקה של הקבוצה הספרדית תמורת 20 מיליון ש"ח. לאחר מכן מיקדה החברה את הפעילות ביזום פרויקטים בלבד, בישראל ומחוצה לה. ב-2017 צברה החברה היקף פעילות סולארית בייזום של כ-71 מגה-ואט, על 185 גגות של מבנים מסחריים, מוניציפליים וחקלאיים. עיקר הפעילות (90%) נמצאת בבעלות החברה, בשיתוף קרן השקעות ישראלית והקמתה הושלמה בתחילת 2022.[דרוש מקור] בשנים 2019–2020 הייתה החברה בהליכי הקמה של 140 מערכות סולאריות על גגות מבנים חקלאיים, תעשייתיים ומוניציפליים בישראל, בהיקף של 81 מגה-ואט ולתקופת פעילות של 25 שנים.[דרוש מקור] ביוני 2019 הוקמה חברת סולאיר אנרגיות מתחדשות, אליה הועברה מרבית פעילות סולאיר ישראל. בפברואר 2021 הונפקה סולאיר אנרגיות מתחדשות בבורסה לניירות ערך בתל אביב וגייסה כ-120 מיליון ש"ח לפי שווי 600 מיליון ש"ח. ביוני 2021 ביצעה החברה הנפקה פרטית בהיקף 60 מיליון ש"ח לפניקס חברה לביטוח, לבית ההשקעות ילין לפידות ולארקין אחזקות. ב-19 בינואר 2022 הנפיקה החברה איגרות חוב (סדרה א') בהיקף של כ-242 מיליון ש"ח בריבית שנתית של 2.3%. בסוף אותו חודש השלימה החברה רכישה של 12 פארקים סולאריים בספרד בהיקף ייצור כולל של כ-600 מגה-ואט. בפברואר 2022 חיברה החברה את פרויקט אליזסראן 1, שבמחוז סרגוסה בספרד, לרשת הולכת החשמל במדינה. הפרויקט, שעלות הקמתו עמדה על כ-36 מיליון אירו ותקופת הפעלתו עומדת על 25 שנים, כולל חווה סולארית בשטח של כ-1,000 דונם עם כ-123 אלף פאנלים סולאריים ותחנת השנאה לרשת ההולכה בהספק של 50 מגה-ואט (95% מההספק נמכר לחברת מסחר בינלאומית בתחום האנרגיה). בספטמבר 2022 חתמה החברה על הסכם להשלמת פיתוח פרויקט אנפק במחוז אטקה שבצ'ילה. פרויקט היברידי המשלב חווה סולארית בהספק של 150 מגה-ואט שיחובר למתקן התפלת מים שהחברה תקים. המתקן יתפיל עד 70 מיליון מ"ק בשנה ויספק מים למפעלי הכרייה באזור. הפרויקט יופעל על ידי החברה לתקופה של 20 שנים ויושקעו בהקמתו כ-1.5 מיליארד דולר. בינואר 2023 התחייבה קרן השקעות אירופאית להשקיע כ-30–40 מיליון דולר בפרויקטי החברה בספרד בהספק של 300 מגה-ואט, בתמורה ל-49% מהפרויקטים. בפברואר 2023 חתמה החברה עם קרן השקעות גרמנית על הסכם מימון בסך 50 מיליון דולר של הלוואת גישור שתשמש את החברה להשלמת ההון העצמי בפרויקטים בספרד ובאיטליה הכוללים הספק של כ-300 מגה-ואט. ביוני 2023 חתמה החברה על הסכם ל-10 שנים למכירת חשמל שייוצר בפרויקטי מקיננזה וויינה של החברה בספרד, בהיקף של 70% מהייצור - 144 מגה-ואט. בספטמבר 2023 התקשרה החברה בהסכם למכירת פרויקט גרבינה בעל הספק של כ-140 מגה וואט שבמחוז פוליה באיטליה, בתמורה לכ-32 מיליון אירו. בדצמבר 2023 גייסה החברה 80 מיליון ש"ח בהנפקה פרטית, משישה גופי השקעות בישראל, בהם מור בית השקעות והפניקס חברה לביטוח. נכון לשנת 2023, לחברה 17 פרויקטים מחוברים, בשלבי חיבור, הקמה ולקראת הקמה (כ-1.1 גיגה-ואט), 14 פרויקטים בשלבי פיתוח מתקדם וייזום (כ-2.9 גיגה-ואט) ו-4 פרויקטים משולבי אגירה ורוח (כ-0.3 גיגה-ואט), לצד שותפותיה, בהיקף כולל של למעלה מ-3.5 גיגה-ואט. עיקר הפעילות וצמיחת החברה מחוץ לישראל (ספרד וצ'ילה) עם הסכמי מכירת חשמל בהיקף של כ-400 מגה-ואט בספרד והיתרים להוספת מערכות אגירה בהיקף של כ-1,180 מגה-ואט בצ'ילה. בתחילת 2022 תרמה החברה להקמת יחידת סולאיר המלווה 10 צעירים עם צרכים מיוחדים מבית אקשטיין "יד רמב"ם" לתקופה של 5 שנים, במסגרת תוכנית "גדולים במדים". אתר האינטרנט הרשמי של סולאיר אנרגיות מתחדשות בע"מ סולאיר אנרגיות מתחדשות בע"מ, באתר הבורסה לניירות ערך בתל אביב סולאיר אנרגיות מתחדשות בע"מ, באתר "מאיה" סולאיר אנרגיות מתחדשות בע"מ, באתר ביזפורטל סולאיר אנרגיות מתחדשות בע"מ, באתר גלובס סולאיר אנרגיות מתחדשות בע"מ, ברשת החברתית LinkedIn מידע בורסאי על סולאיר אנרגיות מתחדשות בע"מ: ביאהו!, בפייננשל טיימס תיאור פרויקט החברה בצ'ילה - Solaer - Enapac Project, סרטון בערוץ "MotionDana", באתר יוטיוב (אורך: 02:14) סולאיר אנרגיות מתחדשות בע"מ: נתונים כספיים באתר מאי"ה. By JERUSALEM POST STAFF, Israeli company Solaer Renewable Energies launches project in Spain, The Jerusalem Post, ‏15 בפברואר 2022 איציק וולף, סולאיר הישראלית תקים מתקן התפלה לתעשייה המכרות בצ'ילה, אתר News1 מחלקה ראשונה, 04/09/2022 Aviv Levy, Solar energy co Solaer files to raise NIS 150m in TASE IPO, Globes שלי אפלברג, עוד אנרגיה ירוקה בבורסה: סולאיר הנפיקה לפי שווי של 600 מיליון שקל, באתר TheMarker‏, 4 בפברואר 2021 עומרי כהן, ‏חברת האנרגיה המתחדשת סולאיר מגייסת 60 מיליון שקל, באתר גלובס, 14 ביוני 2021 גולן חזני, הפרויקט של סולאיר בספרד יוצא לדרך: מתחברת לרשת הולכת החשמל, באתר כלכליסט, 8 בפברואר 2022 חברת "סולאיר אנרגיות מתחדשות" מחברת את הפרויקט הראשון שלה בחבל סרגוסה בספרד. - כל ישראל בעסקים, באתר כל ישראל בעסקים, ‏10 בפברואר 2022 תחנת הכוח 'אליזסראן' מתחברת | צפי הכנסות: 19 מ' ש"ח, באתר ביזנעס, ‏10 בפברואר 2022 יובל אזולאי, סולאיר משקיעה 1.5 מיליארד דולר בצ'ילה וחולמת על הכפלת ההכנסות פי 21, באתר כלכליסט, 4 בספטמבר 2022 איציק וולף, סולאיר רכשה זכויות בפרויקטים בדרום איטליה, באתר News1 מחלקה ראשונה, 29 ביולי 2021 סולאיר אנרגיות מוכרת פרויקט באיטליה בשווי כ-32 מיליון אירו, באתר אייס, 27 בספטמבר 2023 לי סיביליה‏, סולאיר אנרגיות מתחדשות גייסה 80 מיליון שקל מגופי השקעות - וואלה כסף, באתר וואלה, 21 בדצמבר 2023 יורם גביזון, סולאיר במזכר הבנות עם חברה בינלאומית על הקמת פרויקט ב-1.5 מיליארד דולר, באתר TheMarker‏, 13 בפברואר 2023 1.5 מיליארד דולר יגויסו עבור סולאיר: זה הפרויקט הענק שלה, באתר אייס, 29 בינואר 2024 ynet, גדולים במדים, באתר ynet, 29 במרץ 2022